CELEX: 62012TN0488
Language: da
Date: 2012-11-12 00:00:00
Title: Sag T-488/12: Sag anlagt den 12. november 2012 — CITEB og Belgo-Metal mod Parlamentet

12.1.2013   
            
            
               DA
            
            
               Den Europæiske Unions Tidende
            
            
               C 9/42
            
         Sag anlagt den 12. november 2012 — CITEB og Belgo-Metal mod Parlamentet
   (Sag T-488/12)
   2013/C 9/76
   Processprog: fransk
   
      Parter
   
   
      Sagsøgere: Cit Blaton SA (CITEB) (Schaerbeek, Belgien) og Belgo-Metal (Wetteren, Belgien) (ved advokat R. Simar)
   
      Sagsøgt: Europa-Parlamentet
   
      Sagsøgernes påstande
   
   
               —
            
            
               Annullationssøgsmålet antages til realitetsbehandling.
            
         
               —
            
            
               Europa-Parlamentets Generaldirektorat for Infrastruktur og Logistiks afgørelse, hvorved sagsøgernes bud blev afvist den 7. september 2012 og kontrakten blev tildelt en anden tilbudsgiver, som sagsøgerne blev meddelt ved skrivelse af 7. og 18. september 2012, annulleres.
            
         
               —
            
            
               Europa-Parlamentet tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgerne fremsat to anbringender.
   
               1)
            
            
               Første anbringende om en tilsidesættelse af artikel 89, stk. 1 og 2, og artikel 92 i finansforordningen (1), artikel 135, stk.1 og 5 i gennemførelsesforordningen (2) og artikel 49 i direktiv 2004/18 (3), samt principperne om konkurrence, gennemsigtighed, lighed, proportionalitet og grundighed, i det omfang den anfægtede afgørelse ikke indeholder rapporten udarbejdet af bedømmelsesudvalget, der danner grundlaget for afgørelsen, hvorved sagsøgerne ikke har været i stand til at kontrollere det antagne buds lovlighed.
            
         
               2)
            
            
               Andet anbringende om et åbenbart urigtigt skøn og tilsidesættelse af begrundelsespligten, artikel 100, stk. 2, i finansforordningen, udbudsdokumenterne og bestemmelserne om dets tildeling, idet den anfægtede afgørelse ikke er begrundet på en detaljeret og passende måde, eftersom den ikke inddrager oplysningerne i bedømmelsesudvalgetsrapport.
            
         
      (1)  Rådets forordning (EF, Euratom) nr. 1605/2002 af 25.6.2002 om finansforordningen vedrørende De Europæiske Fællesskabers almindelige budget (EFT L 248, s.1).
   
      (2)  Kommissionens forordning (EF, Euratom) nr. 2342/2002 af 23.12.2002 om gennemførelsesbestemmelser til Rådets forordning (EF, Euratom) nr. 1605/2002 om finansforordningen vedrørende De Europæiske Fællesskabers almindelige budget (EFT L 357, s. 1).
   
      (3)  Europa-Parlamentets og Rådets direktiv 2004/18/EF af 31.3.2004 om samordning af fremgangsmåderne ved indgåelse af offentlige vareindkøbskontrakter, offentlige tjenesteydelseskontrakter og offentlige bygge- og anlægskontrakter (EUT L 134, s. 114).